ফায়ার (১৯৯৬-এর চলচ্চিত্র)
ফায়ার ১৯৯৬ সালের ইন্দো-কানাডিয় ইরোটিক প্রনয়ধর্মী নাট্য চলচ্চিত্র। চলচ্চিত্রটি রচনা এবং পরিচালনা করেছেন দীপা মেহতা। ববি বেদি এবং দীপা মেহতা প্রযোজিত এই চলচ্চিত্রের মূল ভূমিকায় অভিনয়ে ছিলেন, শাবানা আজমি এবং নন্দিতা দাস। ফায়ার মেহেতার এলিমেন্টস ট্রিলজির ধারাবাহিকের প্রথম চলচ্চিত্র, পরবর্তী চলচ্চিত্রগুলি ছিল আর্থ (১৯৯৮) এবং ওয়াটার (২০০৫)। চলচ্চিত্রটি কিছুটা ইসমত চুগতাইয়ের ১৯৪২ সালের লিহাফ (তোষক) গল্পের ভিত্তিতে নির্মিত। এটি মূলধারার বলিউড চলচ্চিত্রগুলির মধ্যে সর্বপ্রথম যেখানে স্পষ্টভাবে দুজন নারীর মধ্যে সমকামী সম্পর্ক দেখানো হয়েছে। ১৯৯৮ সালে ভারতে চলচ্চিত্রটি মুক্তির পর, কিছু গোষ্ঠী বিভিন্নভাবে বিক্ষোভ পরিচালনা করেছিল, সমকামীতা এবং বাক স্বাধীনতা সম্পর্কিত জনসাধারণের সংলাপের রেশ ধরে।